Denne artikkelen **trenger flere eller bedre referanser for verifikasjon**. Du kan forbedre denne artikkelen ved å legge inn referanser til gode kilder. Hvem som helst kan fjerne kildeløst materiale uten forvarsel, men den foretrukne tilnærmingen er i første omgang å markere de setningene/påstandene som trenger kildebelegg ved å tilføye *{{Trenger referanse|dato=2024-02}}* etter påstanden. *2024-02*

Statuer av Eva Bull Holte og Johan B. Holte ved inngangen til Eva Bull Holtes Museum i Seljord.
**Eva Bull Holte** (født **Eva Vibeke Bull**) (1922–1993) var en norsk billedkunstner og grafiker. Hun er mest kjent for landskapsmaleriene hennes av Åmotsdal, der hun bodde en periode med sin ektemann, Johan B. Holte.

Personlig liv
-------------

Bull Holte var født i Oslo 15. januar 1922. Foreldrene hennes er Hildur Jenny Marie Knudsen og Carl Albert Bull. Faren hennes, som var lege, hadde begynt utdanninga si som billedhogger før han gikk inn i medisin.

I 1944 gifta Bull Holte seg med Johan B. Holte, som hun møtte imens hun jobba på en keramikkfabrikk i Sarpsborg.

I 1948 flytta Bull Holte til Paris med ektemannen sin. Der studerte hun grafikk og ble etablert i det franske kunstnermiljøet.

På 1950-tallet flytta paret til Notodden. Seinere kjøpte de hus i Åmotsdal der Bull Holte hadde atelier, men de samtidig bodde i Oslo. 

Etter Bull Holte sin død i 1993 lagde Johan B. Holte Eva Bull Holtes Museum i Seljord for å utstille kunsten hennes.

Eva Bull Holte ligger begravd med Johan B. Holte i kirkegården til Åmotsdal kirke.

Karriere
--------

Eva Bull Holte er kjent som billedkunstner, tegner, grafiker og keramiker, men er mest anerkjent for maleriene hennes.

Bull Holte studerte keramikk ved Statens Håndverks- og Kunstindustriskole fra 1940 til 1944.

Etter krigen studerte hun også billedkunst ved kunstakademiet i Oslo fra 1947 til 1950 der hun hadde Jean Heiberg og Per Krogh som lærere. I Paris studerte hun grafikk ved École des Beaux-Arts fra 1951 til 1953. Bull Holte utvikla en egen teknikk innenfor grafikk som heter treetsning.

Hennes debututstilling var i Oslo på Galleri Per i 1957 der hun utstilte landskapsmalerier med motiv fra Frankrike og Telemark. Det var forenkla malerier med varme farger. Også et portrett av Johan B. Holte, *Johan Holte*, ble utstilt.

Bull Holte har utstilt verkene sine på bl.a. Nasjonalmuseet, som eier mange av verkene hennes, Haugar Kunstmuseum og Eva Bull Holtes Museum. Arbeidene hennes er også i det offentlige bl.a. på Utenriksdepartementet og Norges Bank.

Mye av kunsten til Bull Holte var inspirert franske modernister og deres geometriske formspråk, derav Paul Cézanne og Henri Matisse, men også av den norske Matisse-skolen. Seinere i livet hennes blir verkene hennes enklere og mer konsentrerte.

Referanser
----------

1. 1 2   KulturNav, KulturNav-ID 1354af29-be2a-4c19-a1d6-c282a35c5d0d, besøkt 9. oktober 2017[Hentet fra Wikidata]
2. ↑   Norsk biografisk leksikon, «Johan B Holte»[Hentet fra Wikidata]
3. ↑  «Om Eva Bull Holte». *Seljord*. Besøkt 12. februar 2024.
4. ↑  «Eva Bull Holte». *Store norske leksikon* **(norsk)**. 23. august 2023. Besøkt 12. februar 2024.
5. ↑  «Om Eva Bull Holte». *Seljord*. Besøkt 12. februar 2024.
6. ↑  «Eva Bull Holte». *Store norske leksikon* **(norsk)**. 23. august 2023. Besøkt 12. februar 2024.
7. ↑  Alfsen, Glenny (19. april 2023). «Eva Bull Holte». *Norsk kunstnerleksikon* **(norsk)**. Besøkt 12. februar 2024.
8. ↑  Alfsen, Glenny (19. april 2023). «Eva Bull Holte». *Norsk kunstnerleksikon* **(norsk)**. Besøkt 12. februar 2024.
9. ↑  «Eva Bull Holte - Haugar kunstmuseum». *vestfoldmuseene.no* **(norsk)**. Besøkt 12. februar 2024.

|  |  |
| --- | --- |
| Oppslagsverk/autoritetsdata | Store norske leksikon **·** Norsk kunstnerleksikon **·** VIAF **·** LCCN **·** ISNI **·** BNF **·** BNF (data) **·** SUDOC **·** KulturNav
 |